LKZH

LKZH (Limburgs Kampioensjap Zate Hermeniekes)
Idder jaor striede 19 zate hermeniekes (joekskapelle, blaoskapelle, etc) oet gans Limburg veur de titel 'Limburgs Kampioen'. Dit is in 1983 ontstaon in Obbicht. In daen tied waas dao ein jaorlikse wiellerronde die in 1983 de status 'Limburgs kampioen' kreeg. In 't weekend van dit wielerfestijn stong d'r in Obbicht ein feestent wao op de zaoterdig gein activiteit waas. Daorum waerde de veurmalige "Kapel Valsj Alarm" oet Born benaderd om dae zaoterdig ein kapelletreffe te organisere in die tent, onger de naam 'Limburgs Kampioen'. De "Kapel Valsj Alarm" haet daonoa nog inkelle kiere mit gedaon, maar zelf nooit gewonne.

De 1e winnaar van 't LKZH waas de kapel 'de Roepoepers' oet Grevenbicht. Door de veul en positieve reacties kreeg 't evenement jaarlijks ein vervolg. Daodoor is 't LKZH oetgegreujd tot wat 't 'Oud Limburgs Schuttersfeest' (OLS) is ver sjutterieje en 't 'Limburgs Vastelaovesleedjes Konkoer' (LVK) ver tekssjrievers, componiste, en zangers en zangeresse van Limburgse vastelaovessjlaegers. ut grootste versjil mit zowel 't OLS as 't LVK is echter det 't LKZH gin euverkoepelend orgaan kint det jaarlijks de organiserende vereiniging steunt biej 't opzette van dit groot evenement. De gehiel organisatie van 't LKZH ligk namelijk biej de organiserende vereiniging: de huidig Limburgs Kampioen Zate Hermeniekes.

In de aafgeloupe jaren is 't LKZH oetgegreujd tot ein compleet feestwekend. Grote bands en artieste zien gans normaal, maar 't hoogtepunt is toch nog steeds de zaoterdigaovend dae traditioneel in 't teiken stiet van de LKZH. Alle deilnimmende kapelle kriege exact 12 minute de tied om de tent oppe kop te zette mit eur optraeje. De winnende vereiniging moog zich ein jaar langk Limburgs Kampioen Zate Hermeniekes neume en haet de eer om 't volgend jaar 't LKZH te organisere.

De in 2010 debuterende kapel 'De Drakekapel' oet Beesel ging geliek mit de ierste pries nao hoes! De ontlading in de tent waas groot toen de Drakekapel precies op de letste seconde klaor waas mit eur optraeje!  haai volgers de jury de perfecte mix van Limburgse (vastelaoves)muziek en vastelaoveshumor. 

 Jaortal  Winnaar  Plaatsnaam 1983  De Roepoepers  Grevenbicht 1984  Óm van te Bäöke  Koningsbosch 1985  Óm van te Bäöke  Koningsbosch 1986  De Roepoepers  Grevenbicht 1987  't Prösterke  Melick 1988  Vief veur Twellef  Herkenbosch 1989  Zónger Besèj  Berg aan de Maas 1990  Óm van te Bäöke  Koningsbosch 1991  Kepèl in 't Zandj  Holtum 1992  Braaf Lestig  Susteren 1993  De Laatbleujers  Echt 1994  Geine Aom  St. Odiliënberg 1995  Urbi et Orbi  Posterholt 1996  Roeat waas auch leuk gewaes  Horn 1997  Bemeler Zoepnaze  Bemelen 1998  Katerjach  Maastricht 1999  Klaor Taal  Melderslo 2000  Geine Aom  St. Odiliënberg 2001  Ut verdreet van Postert  Posterholt 2002  De Roepoepers  Grevenbicht 2003  Kepotmaekerie  Swalmen 2004  't Trumke en ‘t Tröötje  Sittard 2005  Zonger Drank Geine Klank  Maasbracht-Beek 2006  Repke Tepke  Pey en Echt 2007  Jonk Geweldj  Heythuysen 2008  Gans Om  Horn 2009  Jonk Vleisj  Dieteren 2010  De Drakekapel  Beesel 2011  Jonge Klaore  Nieuwstadt 2012  De Sjpeknekke  Boukoul 2013  Neuge Pils en Eine Sjoes  Einikhoêze

externe link
't Optraeje van de Drakekapel

Categorie:Vastelaovend
categorie:festivals
Categorie:tradities